เงินบาทเปิด 36.58 บ. แข็งค่า หลังดอลล์อ่อน-บอนด์ยีลด์ปรับตัวลง
เงินบาทเปิดแตะ 36.58 บาท/ดอลลาร์ ปรับตัวแข็งค่าเล็กน้อยจากปิดตลาดเมื่อเย็นวันศุกร์ที่ระดับ 36.60 บาท/ดอลลาร์ แนวโน้มผันผวน หลังดอลลาร์อ่อนค่าเนื่องจากมีแรงเทขายกำไร และบอนด์ยีลด์ปรับตัวลดลง
เงินบาทเปิดแตะ 36.58 บาท/ดอลลาร์ ปรับตัวแข็งค่าเล็กน้อยจากปิดตลาดเมื่อเย็นวันศุกร์ที่ระดับ 36.60 บาท/ดอลลาร์ แนวโน้มผันผวน หลังดอลลาร์อ่อนค่าเนื่องจากมีแรงเทขายกำไร และบอนด์ยีลด์ปรับตัวลดลง
18 ก.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 36.58 บาท/ดอลลาร์ ปรับตัวแข็งค่าเล็กน้อยจากปิดตลาดเมื่อเย็นวันศุกร์ที่ระดับ 36.60 บาท/ดอลลาร์ เคลื่อนไหวในทิศทางเดียวกับภูมิภาคและตลาดโลก หลังดอลลาร์อ่อนค่าเนื่องจากมีแรงเทขายทำกำไร และบอนด์ยีลด์ปรับตัวลดลงจากปัจจัยที่ตลาดจับตามองเป็นเรื่องความเห็นของเจ้าหน้าที่ธนาคารกลางสหรัฐ (เฟด) เกี่ยวกับการประชุมเพื่อพิจารณาอัตราดอกเบี้ยในสัปดาห์หน้าว่ามีแนวโน้มที่จะปรับขึ้น 0.75% หรือ 1.0%
“บาทแข็งค่าเล็กน้อยจากปิดตลาดเมื่อเย็นวันศุกร์ เคลื่อนไหวตามภูมิภาคและตลาดโลก ทิศทางระหว่างวันช่วงนี้ค่อนข้างผันผวน” นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทในวันนี้ไว้ที่ 36.50 – 36.70 บาท/ดอลลาร์
THAI BAHT FIX 3M (15 ก.ค.) อยู่ที่ระดับ  0.70545% ส่วน THAI BAHT FIX 6M อยู่ที่ระดับ 0.89100%